Na osnovu člana 40 stav 2 Opšteg zakona o obrazovanju i vaspitanju ("Službeni list RCG", br. 64/02, 31/05 i 49/07 i "Službeni list CG", br. 45/10 i 45/11), a na prijedlog Nacionalnog savjeta za obrazovanje, Ministarstvo prosvjete i sporta donijelo je

**PRAVILNIK**

**O SADRŽAJU, OBLIKU I NAČINU UTVRĐIVANJA KVALITETA OBRAZOVNO-VASPITNOG RADA U USTANOVAMA**

(Objavljen u "Sl. listu Crne Gore", br. 26 od 24. maja 2012)

**Sadržaj pravilnika**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovim pravilnikom propisuje se sadržaj, oblici i način utvrđivanja kvaliteta obrazovno-vaspitnog rada u predškolskoj ustanovi, osnovnoj školi, gimnaziji, stručnoj školi, obrazovnom centru, resursnom centru, kod organizatora za obrazovanje odraslih i domu učenika (u daljem tekstu: ustanova).

**Utvrđivanje kvaliteta**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Utvrđivanje kvaliteta obrazovno-vaspitnog rada vrši se u oblasti:  
     - postignuća znanja i vještina djece, učenika i polaznika obrazovanja (u daljem tekstu: učenici) prema obrazovnim standardima znanja;  
     - kvaliteta nastave i učenja;  
     - etosa ustanove (duh zajednice i atmosfere u ustanovi, očuvanje i unapređivanje ljudskih prava, prirodne i društvene sredine, multietičnosti i različitosti);  
     - upravljanja i rukovođenja ustanovom, organizacije i izvođenja obrazovno-vaspitnog rada;  
     - podrške koju ustanova pruža učenicima (dopunska, dodatna nastava, dodatna pomoć učenicima sa posebnim obrazovnim potrebama, takmičenja i dr.);  
     - kadrovskih, materijalno-tehničkih i bezbjednosnih uslova rada ustanove;  
     - saradnje sa roditeljima, drugim ustanovama i lokalnom sredinom i socijalnim partnerima;  
     - drugih sadržaja značajnih za utvrđivanje kvaliteta obrazovno-vaspitnog rada u ustanovi.

**Oblici utvrđivanja kvaliteta**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Utvrđivanje kvaliteta obrazovno-vaspitnog rada u ustanovi vrši se interno i eksterno u skladu sa Zakonom i ovim pravilnikom.

**Interno utvrđivanje kvaliteta**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Interno utvrđivanje kvaliteta obrazovno-vaspitnog rada ustanove obavljaju stručni i drugi organi i subjekti ustanove u skladu sa statutom i godišnjim planom rada.  
     Ustanova sačinjava izvještaj o interno utvrđenom kvalitetu obrazovno-vaspitnog rada jednom u dvije godine.  
     Izvještaj iz stava 2 ovog člana ustanova dostavlja Zavodu za školstvo (u daljem tekstu: Zavod).  
     Izuzetno od stava 3 ovog člana, ustanove koje realizuju stručno obrazovanje i obrazovanje odraslih izvještaj o internom utvrđenom kvalitetu obrazovno-vaspitnog rada dostavljaju i Centru za stručno obrazovanje (u daljem tekstu: Centar).

**Eksterno utvrđivanje kvaliteta**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Eksterno utvrđivanje kvaliteta obrazovno-vaspitnog rada u ustanovi može biti redovno i vanredno.  
     Redovno utvrđivanje kvaliteta obrazovno-vaspitnog rada ustanove obavlja se najmanje jednom u četiri godine.  
     Vanredno utvrđivanje kvaliteta obrazovno-vaspitnog rada ustanove obavlja se po potrebi, kao i na obrazloženi zahtjev savjeta roditelja čiju opravdanost ocjenjuje Zavod, odnosno na zahtjev organa državne uprave nadležnog za poslove prosvjete i sporta (u daljem tekstu: Ministarstvo).

**Vršenje eksternog utvrđivanja kvaliteta**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Eksterno utvrđivanje kvaliteta obrazovno-vaspitnog rada u ustanovi obavljaju prosvjetni nadzornici, kao i ovlašćeni savjetnici i spoljni saradnici (u daljem tekstu: nadzornici).  
     Utvrđivanje kvaliteta u ustanovama u kojima se realizuju programi stručnog obrazovanja za stručno-teorijske predmete i praktično obrazovanje vrše nadzornici koje odredi Zavod na prijedlog Centra.

**Tim nadzornika**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Direktor Zavoda rješenjem imenuje tim nadzornika za utvrđivanje kvaliteta obrazovno-vaspitnog rada i rukovodioca tima nadzornika.

**Način rada**

**Član 8**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Nadzornici utvrđuju kvalitet obrazovno-vaspitnog rada na osnovu:  
     - neposrednog praćenja nastave i drugih oblika obrazovno-vaspitnog rada;  
     - uvida u realizaciju godišnjeg plana i programa rada ustanove;  
     - uvida u postignuća standarda znanja učenika;  
     - uvida u evidenciju rezultata eksterne provjere znanja;  
     - uvida u realizaciju predmetnih programa i vannastavnih aktivnosti;  
     - razgovora sa direktorom, nastavnicima, učenicima, roditeljima i drugim subjektima koji su uključeni u obrazovno-vaspitni proces;  
     - uvida u elektronsku bazu statističkih podataka koje ustanova redovno ažurira u klasifikacionom periodu;  
     - analize upitnika za učenike, zaposlene i roditelje;  
     - drugih radnji za koje se procijeni da su neophodne.

**Obaveze ustanove u postupku utvrđivanja kvaliteta**

**Član 9**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ustanova je dužna da na zahtjev rukovodioca tima nadzornika dostavi ili pripremi podatke, dokumentaciju ili druge materijale koji su neophodni za utvrđivanje kvaliteta obrazovno-vaspitnog rada u roku od deset dana od dana dobijanja zahtjeva.

**Procjene kvaliteta**

**Član 10**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Procjene kvaliteta utvrđuju se po definisanim indikatorima kvaliteta. Procjena kvaliteta obrazovno-vaspitnog rada iskazuje se na sljedeći način:  
     - ne zadovoljava;  
     - uglavnom zadovoljava  
     - zadovoljava;  
     - uglavnom uspješno;  
     - uspješno;  
     - veoma uspješno.  
     Indikatore iz stava 1 ovog člana utvrđuje nadležni organ Zavoda i javno ih objavljuje.

**Izvještaj**

**Član 11**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Izvještaj o utvrđenom kvalitetu obrazovno-vaspitnog rada sadrži procjenu kvaliteta, obrazloženje i preporuke sa prijedlogom mjera koje ustanova treba da preduzme za unapređivanje kvaliteta obrazovno-vaspitnog rada po ključnim oblastima.  
     Članovi tima nadzornika najdalje u roku od sedam dana od dana utvrđivanja kvaliteta obrazovno-vaspitnog rada u ustanovi dostavljaju pojedinačne izvještaje rukovodiocu tima nadzornika.  
     Rukovodilac tima nadzornika objedinjava izvještaje iz stava 2 ovoga člana i objedinjeni izvještaj o utvrđenom kvalitetu obrazovno-vaspitnog rada (u daljem tekstu: Izvještaj) dostavlja ustanovi u roku od deset dana od dana utvrđivanja kvaliteta obrazovno-vaspitnog rada u ustanovi.  
     Ustanova može izjaviti prigovor na Izvještaj ili dio izvještaja, direktoru Zavoda, u roku od 15 dana od dana prijema Izvještaja.

**Usvajanje prigovora**

**Član 12**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Direktor Zavoda nakon dobijenog prigovora na Izvještaj obrazuje komisiju koja daje mišljenje o prigovoru u roku od deset dana od dana dobijanja prigovora.  
     Direktor Zavoda na osnovu mišljenja komisije, donosi rješenje kojim odbija ili usvaja prigovor na Izvještaj.  
     Rješenje iz stava 2 ovog člana dostavlja se rukovodiocu tima nadzornika i čini sastavni dio Izvještaja.  
     Rješenje o usvajanju odnosno odbijanju prigovora je konačno i dostavlja se ustanovi u roku od pet dana od dana donošenja.

**Dostavljanje izvještaja**

**Član 13**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Izvještaj se dostavlja ustanovi i Ministarstvu, a za ustanove u kojima se realizuje stručno obrazovanje i obrazovanje odraslih Izvještaj se dostavlja i Centru i objavljuje se na oglasnoj tabli ustanove i Internet stranici Zavoda.  
     Direktor ustanove je dužan da sa izvještajem upozna nastavnike, savjet roditelja i školski odbor.  
     Izvještaj o utvrđenom kvalitetu obrazovno-vaspitnog rada trajno se čuva u ustanovi, Zavodu i Centru.

**Plan za unapređivanje kvaliteta**

**Član 14**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Na osnovu izvještaja iz člana [11](http://www.podaci.net/sllistcg/prikaz-b.php?db=&what=P-sonuko04v1226&draft=0&html=&nas=13932&nad=4&god=2012&status=1#clan11) stava 3 ovog pravilnika, direktor donosi plan unapređivanja kvaliteta obrazovno-vaspitnog rada ustanove.  
     Plan unapređivanja kvaliteta obrazovno-vaspitnog rada ustanove dostavlja se Zavodu, a ustanove koje realizuju programe stručnog obrazovanja, obrazovanje odraslih i Centru u roku od 30 dana od dana prijema izvještaja.

**Godišnji izvještaj**

**Član 15**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Zavod sačinjava godišnji izvještaj o utvrđivanju kvaliteta obrazovno-vaspitnog rada u ustanovama i dostavlja ga Ministarstvu i Nacionalnom savjetu za obrazovanje.  
     Godišnji izvještaj iz stava 1 ovog člana se objavljuje na Internet stranici Zavoda.

**Prestanak važnosti**

**Član 16**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Danom stupanja na snagu ovog pravilnika prestaje da važi Pravilnik o sadržaju, obliku i načinu utvrđivanja kvaliteta obrazovno-vaspitnog rada u ustanovama ("Službeni list CG", broj 18/04).

**Stupanje na snagu**

**Član 17**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Službenom listu Crne Gore".  
     Broj: 07-6200/3  
     Podgorica, 9. aprila 2012. godine  
     Ministar, Slavoljub Stijepović, s.r.